**Štatút súťaže**

**Vyčisti si svoju rieku**

PREAMBULA

Tento štatút je jediným záväzným dokumentom upravujúcim pravidlá súťaže „Vyčisti si svoju rieku“ tak, aby podmienky tejto súťaže boli presne a zrozumiteľne určené (ďalej ako „štatút“).

​Skrátené verzie a výňatky tohto štatútu určené na reklamné a propagačné účely sú výlučne informačného charakteru a nezaväzujú vyhlasovateľa súťaže. Právne záväzné pravidlá súťaže sú k dispozícii na vyžiadanie od organizátora súťaže a na webovej stránke „www.nocvyskumnikov.sk“. Originál štatútu je uložený v sídle vyhlasovateľa súťaže.

1. **Zá­kladné in­for­má­cie**

1.1 Vyhlasovateľom a or­ga­ni­zá­torom sú­ťaže je Slovenská organizácia pre výskumné a vývojové aktivity, o.z., so sídlom Špitálska 10, 811 08 Bratislava, IČO 37929551, zapísaná v Registri mimovládnych neziskových organizácií pod registračným číslom VVS/1-900/90-29914 (ďalej ako „vyhlasovateľ“).

1.2 Ná­zov sú­ťaže je „Vyčisti si svoju rieku“

1.3 Súťaž bude prebiehať v období od 14. 6. 2023 do 20. 9. 2023, vrátane (ďalej ako „obdobie trvania súťaže“). Akceptované budú len súťažné príspevky s poštovou pečiatkou najneskôr s týmto dátumom. Práce zaslané po tomto termíne nebudú zaradené do hodnotenia.

1. **Sú­ťa­žiaci**

2.1 Súťaže sa môžu zúčastniť skupiny žiakov a študentov základných škôl a stredných škôl spolu so svojimi pedagógmi či rodinnými príslušníkmi, ktorí sa zapoja do súťaže v súlade s jej pravidlami a týmto štatútom (ďalej ako „účastníci súťaže“ alebo „súťažiaci“). V prípade, že v skupine nie je osoba staršia ako 18 rokov, osoby mladšie ako 18 rokov, ktoré sa do súťaže zapoja musia byť zastúpené svojím zákonným zástupcom, ktorý za neplnoletého súťažiaceho vykonáva všetky relevantné právne úkony, súhlasy a vyhlásenia.

2.2 Každý súťažiaci, ktorý sa do súťaže zapojí, dáva vyhlasovateľovi svojou účasťou v súťaži súhlas s pravidlami a podmienkami súťaže bez výhrad.

2.3 Zo súťaže sú vylúčené osoby pracovno-právnom alebo obdobnom právnom vzťahu k vyhlasovateľovi súťaže (napr. štatutárny orgán) alebo im blízke osoby v zmysle § 116 Občianskeho zákonníka. V prípade, ak sa výhercom súťaže stane takáto osoba a vyhlasovateľ sa o tejto skutočnosti pri vynaložení primeranej starostlivosti dozvie, výhra v súťaži jej nebude odovzdaná.

2.4 Zo súťaže bude tiež vylúčená každá osoba, ktorá sa do nej zapojila v rozpore s pravidlami tohto štatútu, dobrými mravmi alebo platnými právnymi predpismi. O vylúčení účastníka súťaže rozhoduje vyhlasovateľ. Na vylúčenú osobu sa hľadí, akoby sa súťaže nebola zúčastnila. Ak skutočnosť zakladajúca vylúčenie účastníka súťaže zo súťaže sa stane známou až po prevzatí výhry vylúčenou osobou, vylúčená osoba je povinná výhru vyhlasovateľovi bezodkladne vrátiť.

2.5 Sú­ťa­žia­cim sa stáva fy­zická osoba s trva­lým byd­lis­kom alebo dl­ho­do­bým po­by­tom na území Slo­ven­skej re­pub­liky, ktorá sa za­pojí do sú­ťaže „Vyčisti si svoju rieku“ a v ter­míne od 14. 6 2023 do 20. 9 2023 zašle súťažný príspevok zodpovedajúci pravidlám súťaže na adresu vyhlasovateľa. Informácie o súťaži sú uvedené na [www.nocvyskumnikov.sk/sutaze](http://www.nocvyskumnikov.sk/sutaze)

2.6 Vy­hlá­se­nie sú­ťaže bude zve­rej­nené na webovej stránke a sociálnych sieťach vyhlasovateľa.

1. **Pravidlá a priebeh súťaže**

3.1   Účastníci súťaže sa môžu do súťaže zapojiť iba počas obdobia jej trvania a to prostredníctvom realizácie čistenia rieky v ľubovoľnom časovom rozsahu a lokalite v rámci Slovenskej republiky.

3.2 Účastníci súťaže vytvoria pracovnú skupinu a pomenujú ju. Vyberú si lokalitu (časť rieky, potoka) a v jej okolí vyzbierajú odpadky. Priebeh aktivity evidujú v protokole súťaže vyplnením príslušných polí. Zároveň vytvárajú fotografickú, prípadne video evidenciu priebehu aktivity. Podmienkou súťaže je zaslanie minimálne dvoch kvalitných fotografií dokumentujúcich priebeh aktivity.

3.3 Každý účastník súťaže sa do súťaže môže zapojiť iba raz.

3.4 Účastníci súťaže vyplnia prihlášku dostupnú na webovej stránke www.nocvyskumnikov.sk a spolu so skenom/fotografiou súťažného protokolu a minimálne dvoma kvalitnými fotografiami z priebehu aktivity ju odošlú na e-mailovú adresu sutaz@sovva.sk. Ak by bol súbor príliš veľký, môžete použiť <https://uschovna.zoznam.sk/> alebo [Wetransfer](https://wetransfer.com/).

Originál vyplneného súťažného protokolu spolu s originálnou prihláškou zašlú na adresu SOVVA, o.z., Špitálska 10, 811 08 Bratislava, na obálke uvedie „Vyčisti si svoju rieku“.

3.5 Or­ga­ni­zá­tor si vy­hra­dzuje právo vy­lú­čiť zo sú­ťaže súťažné príspevky, ktoré:

* zjavne ne­majú žiadnu sú­vis­losť s témou súťaže,
* ob­sa­hujú vul­ga­rizmy alebo iné slovné spo­je­nia, ktoré sú v roz­pore so vše­obecne ak­cep­to­va­teľ­nou spo­lo­čen­skou mo­rál­kou a eti­kou,
* ob­sa­hujú vy­hrá­ža­nie a/alebo iné po­dobné slovné útoky vrá­tane klam­li­vých in­for­má­cií o inej osobe,
* pod­ne­cujú k ne­ná­visti na zá­klade po­hla­via, rasy, farby pleti, ja­zyka, viery a ná­bo­žen­stva, po­li­tic­kého či iného zmýš­ľa­nia, ná­rod­ného alebo so­ciál­neho pô­vodu, prí­sluš­nosti k ná­rod­nosti alebo k et­nic­kej sku­pine,
* pro­pa­gujú ná­vy­kové látky alebo zľah­čujú ná­sledky ich uží­va­nia,
* ohro­zujú fy­zický, psy­chický a/alebo mo­rálny vý­vin ma­lo­le­tých,
* na­vá­dzajú iné osoby na ne­mo­rálne ko­na­nie alebo na ko­na­nie, ktoré je v roz­pore so vše­obecne zá­väz­nými práv­nymi pred­pismi plat­nými v Slo­ven­skej re­pub­like,
* sú v roz­pore s tý­mito pra­vid­lami a/alebo so vše­obecne zá­väz­nými práv­nymi pred­pismi plat­nými v Slo­ven­skej re­pub­like,
* or­ga­ni­zá­tor po­súdi ako ne­vhodné.

1. **Vy­hlá­se­nie vý­her­cov a odo­vzdá­va­nie vý­hier**

4.1. Výhercov vyberie komisia zostavená zo zástupcov vyhlasovateľa a Ústavu polymérov SAV, v. v. i. výberom z databázy účastníkov súťaže, ktorí sa platne zapojili do súťaže a splnili podmienky súťaže (ďalej ako „výhercovia“). Komisia bude hodnotiť napríklad množstvo vyzbieraného odpadu, časový rozsah, v ktorom pracovná skupina pracovala, veľkosť plochy, na ktorom skupina pracovala a pod.

4.2 V rámci súťaže budú udelené dve ceny. Jedna cena za 1. miesto a jedna cena za 2. miesto

4.3 Výhercovia súťaže budú o svojej výhre oboznámení prostredníctvom emailu alebo telefonátu, a to najneskôr do 28. septembra 2023

4.4 Výhercovia budú tiež vyhlásený na webovej stránke, sociálnych sieťach vyhlasovateľa a na podujatí Noc výskumníkov 2023. Súťažiaci, ktorí nezískali výhru, nebudú nijako vyrozumení.

4.5 Ak sa výhercovia súťaže v súlade s predchádzajúcimi odsekmi neprihlási o výhru, vyhlasovateľovi sa nepodarí výhercu kontaktovať, výherca výhru odmietne, vzdá sa výhry, bude zo súťaže vylúčený alebo mu z iného dôvodu nebude priznaný nárok na výhru v súlade s týmto štatútom, jeho nárok na výhru týmto zaniká a výhra zostáva vyhlasovateľovi.

4.6 Nebezpečenstvo škody na výhrach prechádza na výhercu okamihom ich prevzatia. Vyhlasovateľ súťaže zodpovedá za právne vady výhry. Vyhlasovateľ súťaže nenesie žiadnu zodpovednosť za vady predmetov výhier iní ako právne vady a prípadné škody v súvislosti s užívaním výhier.

4.7 Vyhlasovateľ má právo výhru v súťaži výhercovi súťaže neodovzdať alebo požadovať jej vrátenie v prípade, ak sa zistí, že výherca súťaže nesplnil podmienky súťaže alebo všetky podmienky na odovzdanie výhry alebo porušil niektoré z ustanovení tohto štatútu.

1. **Výhry**

5.1 Výhrou v súťaži „Vyčisti si svoju rieku“ je:

Za 1. miesto - Vedecký box - Kreatívna veda v hodnote cca 100 eur a zážitková plavba loďou KRIVÁŇ počas Noci výskumníkov v Bratislave 29. 9. 2023

Za 2. miesto - Vedecký box - Kreatívna veda pre zapojenú skupinu a učiteľa v hodnote 50 eur.

Namiesto výhry nie je možné poskytnúť peňažnú alebo nepeňažnú náhradu ani iné plnenie. Výhra je neprenosná.

5.2 Výhry zo súťaže nie sú predmetom dane z príjmov fyzických osôb v zmysle zákona č. 595/2003 Z.z. o dani z príjmov v znení neskorších predpisov (ďalej ako „ZDP“).

5.3 Vyhlasovateľ súťaže nehradí súťažiacim žiadne náklady, ktoré im vzniknú v súvislosti s ich účasťou v súťaži, resp. v súvislosti s výhrou v súťaži.

1. **Vy­hlá­se­nie sú­ťa­žia­ceho a sú­hlas so spra­co­va­ním osob­ných úda­jov**

6.1 Účas­ťou v sú­ťaži sú­ťa­žiaci dob­ro­voľne ude­ľuje or­ga­ni­zá­to­rovi (pre­vádz­ko­va­te­ľovi v zmysle zá­kona o ochrane osob­ných úda­jov) sú­hlas so spra­co­va­ním svo­jich osob­ných úda­jov, ktoré or­ga­ni­zá­to­rovi po­sky­tol po­čas trva­nia sú­ťaže, ako aj v sú­vis­losti s prí­pad­ným odo­vzda­ním cien na účely za­ra­de­nia do sú­ťaže, jej vy­hod­no­te­nia a do­ru­če­nia vý­hry.

Sú­ťa­žiaci má právo po­ža­do­vať od pre­vádz­ko­va­teľa prí­stup k osob­ným úda­jom tý­ka­jú­cich sa dot­knu­tej osoby, právo na opravu osob­ných úda­jov, právo na vy­ma­za­nie osob­ných úda­jov a právo na ob­me­dze­nie spra­cú­va­nia osob­ných úda­jov, právo na­mie­tať spra­cú­va­nie osob­ných úda­jov, ako aj  právo na pre­nos­nosť osob­ných úda­jov.

6.2 Pre­vádz­ko­va­teľ ucho­váva osobné údaje vý­hercu v roz­sahu a na dobu po­trebnú na do­ru­če­nie vý­hry, nie však dl­h­šie ako 2 me­siace.

1. **Ochrana osobných údajov**

7.1 K spracúvaniu osobných údajov dochádza na základe Článku 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES za účelom vyhodnotenia súťaže, komunikácie s výhercom, doručenia výhier výhercovi.

7.2 Na bezpečné spracúvanie osobných údajov a súlad spracúvania s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „nariadenie“) a zákonom o ochrane osobných údajov dohliada zodpovedná osoba, na ktorú sa v prípade uplatnenia svojich práv môžete obrátiť:

kontaktné údaje zodpovednej osoby: **Slovenská organizácia pre výskumné a vývojové aktivity, o.z.**

e-mail : [kovacova@sovva.sk](mailto:kovacova@sovva.sk)

adresaŠpitálska 10, 811 08 Bratislava

7.3. Vaše práva podľa Nariadenia a zákona o ochrane osobných údajov

* Právo na prístup : Máte právo na poskytnutie kópie osobných údajov, ktoré o vás máme k dispozícii, ako aj na informácie o tom, ako vaše osobné údaje používame. Vo väčšine prípadov vám budú vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú vám poskytnuté elektronicky, ak to bude technicky možné.
* Právo na opravu : Prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
* Právo na vymazanie : Máte právo nás požiadať o vymazanie vašich osobných údajov, napríklad v prípade, ak osobné údaje, ktoré sme o vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolnosti. Napríklad, môžeme mať určité právne a regulačné povinnosti, čo znamená, že nebudeme môcť vašej žiadosti vyhovieť.
* Právo na obmedzenie spracúvania : Za určitých okolnosti ste oprávnení nás požiadať, aby sme prestali používať vaše osobné údaje. Ide napríklad o prípady, keď si myslíte, že osobné údaje, ktoré o vás máme, môžu byť nepresné alebo keď si myslíte, že už vaše osobné údaje nepotrebujeme využívať.
* Právo na prenosnosť údajov : Za určitých okolnosti máte právo požiadať nás o prenos osobných údajov, ktoré ste nám poskytli, na inú tretiu stranu podľa vášho výberu. Právo na prenosnosť sa však týka len osobných údajov, ktoré sme od vás získali na základe súhlasu alebo na základe zmluvy, ktorej ste jednou zo zmluvných strán.
* Právo namietať : Máte právo namietať voči spracúvaniu údajov, ktoré je založené na našich legitimnych oprávnených záujmoch. V prípade, ak nemáme presvedčivý legitimny oprávnený dôvod na spracúvanie a vy podáte námietku, nebudeme vaše osobné údaje ďalej spracúvať.
* Právo podať sťažnosť : Ak chcete podať sťažnosť na spôsob, akým sú vaše osobné údaje spracúvané, vrátane uplatnenia vyššie uvedených práv, môžete sa obrátiť na našu Zodpovednú osobu. Všetky vaše podnety a sťažnosti riadne preveríme.
* Ak nie ste spokojní s našou odpoveďou, alebo sa domnievate, že vaše osobné údaje spracúvame nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky, ps://dataprotec@on.gov.sk, Hraničná 12, 820 07 Bratislava 27; tel. číslo: +421 2 3231 3214; e-mail: statny.dozor@pdp.gov.sk.

V prípade akýchkoľvek otázok, týkajúcich sa spracúvania vašich osobných údajov, môžete technického realizátora súťaže kontaktovať prostredníctvom zodpovednej osoby. Zmeny týkajúce sa podmienok spracúvania a ochrany osobných údajov sú zverejnené na našom webovom sídle formou aktualizácie tohto štatútu. Týmto spôsobom zabezpečíme, aby ste vždy mali k dispozícii aktuálne informácie o tom, za akých podmienok spracúvame vaše osobné údaje.

INFORMÁCIE POSKYTNUTÉ DOTKNUTEJ OSOBE

Dotknutá osoba : každá fyzická osoba, ktorá sa registrovala do súťaže „Umelá inteligencia - Budúcnosť̌ v obrazoch“ Vyhlasovateľ: **Slovenská organizácia pre výskumné a vývojové aktivity, o.z.** so sídlom Špitálska 10, 811 08 Bratislava, IČO: 37929551

Účel spracúvania osobných údajov: vyhodnotenie súťaže, komunikácia s výhercami a doručenie výhier výhercom.

Zoznam osobných údajov: Osobné údaje sa zverejňujú najmä na webovej stránke a sociálnych sieťach vyhlasovateľa a to v rozsahu meno a priezvisko, škola. Osobné údaje, ktoré sa nezverejňujú avšak môžu byť vyhlasovateľom súťaže spracovávané: telefónne číslo a adresa trvalého pobytu, prípadne telefónne číslo a adresa trvalého pobytu zákonného zástupcu. Fotografie a video dokumentácia vytvorenou počas priebehu súťaže, uverejnená na webovej stránke a sociálnych sieťach vyhlasovateľa.​

1. **Záverečné ustanovenia**

8.1 Tento štatút nadobúda platnosť a účinnosť dňom jeho zverejnenia na webovej stránke [www.nocvyskumnikov.sk](http://www.nocvyskumnikov.sk). Každý, kto preukáže právny záujem, je oprávnený nahliadnuť do originálu tohto štatútu v sídle vyhlasovateľa.

8.2 Ustanovenia tohto štatútu je možné jednostranne meniť a dopĺňať zo strany vyhlasovateľa jednostranným vyhlásením, pričom každá jednotlivá zmena alebo doplnenie je účinné okamihom zverejnenia spôsobom podľa bodu 1. tohto článku.

8.3 V prípade rozporu ustanovení tohto štatútu s akýmkoľvek reklamným, propagačným alebo iným materiálom obdobnej povahy a určenia alebo iným oznámením vyhlasovateľa vo všetkých týchto prípadoch týkajúcich sa súťaže, majú vždy prednosť ustanovenia tohto štatútu.

8.4 Osoby zapájajúce sa do súťaže vyjadrujú svoj bezvýhradný a bezpodmienečný súhlas s obsahom tohto štatútu.

8.5 Na zaradenie do súťaže ani na výhru nie je právny nárok. Výhru z tejto súťaže nie je možné v zmysle § 845 Občianskeho zákonníka súdne vymáhať ani žiadať inú protihodnotu alebo náhradu finančnej alebo nefinančnej povahy. Výmena výhry za akékoľvek peňažné alebo nepeňažné plnenie je vylúčená. Výherca súťaže nemôže právo na výhru previesť na tretiu osobu.

8.6 Vyhlasovateľ si vyhradzuje právo túto súťaž odvolať, prerušiť, odložiť alebo ukončiť bez vyhlásenia výhercu alebo odovzdania výhry.

V Bratislave dňa 14. 6. 2023